b'\n_START_ARTICLE_\nMarijan Dorer\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1935 na ljubljanski Filozofski fakulteti in 1956 doktoriral iz kemijskih znanosti na Slovenski akademiji znanosti in umetnostiv Ljubljani. V letih 1939\xe2\x88\x921941 je pou\xc4\x8deval na gimnaziji v Murski Soboti, nato do 1945 delal na In\xc5\xa1titutu za anorgansko kemijsko tehnologijo Tehni\xc5\xa1ke fakultete v Ljubljani, do 1947 na Upravi za proizvodnjo, nabavo in razdelitev sanitetnega materiala v Ljubljani in do 1950 na Zavodu za farmacevtske raziskave in kontrolo zdravil v Ljubljani. Leta 1950 je postal izredni profesor na Fakulteti za agronomijo, gozdarstvo in veterinarstvo v Ljubljani ter 1961 redni profesor za kemijo in biokemijo na Biotehni\xc5\xa1ki fakulteti v Ljubljani. Upokojil se je 1979._NEWLINE_Dorer se je v raziskovalnemu delu posvetil raziskavam biokemije rastlin; uvajal je nove metode za analizo farmacevtskih pripravkov, prou\xc4\x8deval je proste aminokisline v rastlinah in pogoje, ki vplivajo na nastajanje alkaloidov v rastlinah. Rezultate svojih raziskav je objavljal v doma\xc4\x8di in tuji strokovni literaturi.'